als_Latn dik_Latn sag_Latn
De Biasi paguhet deri në tetor, e pastaj ik në Kinë? 15 June
Armand Duka dhe Xhiani De Biasi e kanë arritur akordin për largimin e parakohshëm gjatë një darke pesë orëshe në Durrës. Sipas marrëveshjes që kanë bërë, De Biasit do t’i paguhet rroga për katër muajt e mbetur të kontratës, vetëm nëse trajneri nuk do të zgjedhë që kësaj kohe të trajnojë një ekip tjetër. Bëhet fjalë për rreth 100 mijë euro që italiani do t’i përfitojë deri në tetor. Për sa i përket të ardhmes, De Biasi pret ofertë nga Kina, ku më e mundshme mbetet ajo e klubit “Tianzhin Teda”. Kinezët kanë treguar në muajt e fundit se janë “dashuruar” pas trajnerëve italianë, pasi aty trajnojnë Marçello Lipi, Fabio Kapello dhe Fabio Kanavaro. De Biasi ka refuzuar ofertat nga ekipet e Serisë B italiane, ndërsa një klub spanjoll ka shfaqur interes për të. (Tiranapost)
als_Latn als_Latn